fr en en en en en en en en en en en en en en ms ms ms ms id en ms it ms ms ms en en ms nl ms en en en en en en en en id en en en en en id sv ms id id id ms en hbs_lat en id id fi ms id id id en nb de en fa fi id id ms ceb en en en en en en en en en en en en en en en en en en en en en en ms en ms ms ms ms pl ms ms ms ms ms ms nl en en en en en en en en en en en id ms ms id id id ms id ms ms ms id id fi id en es nb es es id id ms en en en en en en en id id ms id id id en id id ms id pl en en tr en ms ms ms sv nb id nb nb en it ms ms hbs_lat ms en en en ms id ms id en en ms en en id war tr it id id ms en id en en pl en en en ms id id id id id ms ms id id ms id ms ms id id ms id ms id id id id id id ca en es es en tr en en en en es en ne en en en en ms en en en en en id en en en en id id id en en en en id en en en en ms en en ca en ms en en en en ms ms en en en en id en en en en id en en en en en en en en en en en en en en en en en en en en en en en en pt en en en en en en en en en
Padang Golf « Turf Matters
The Site To Go To For All Your Turf Matters
Increase productivity, cut labour. Try the AM61A
Get your Trees from this nursery
Questions That are Bugging me About my Golf Course (or Fields)
My route to Grass Glory
Rumput di padang golf Malaysia
Mengukur saiz kawasan yang tidak geometri.
“Aiyah, why do today? Next week cannot ah?”
Grasses on Malaysian golf courses
The Green, Green grass of work…
The grass is always greener on the other fairway…
Preparing for a major tournament
Turfgrass diseases: a simple article.
How to improve my golf course
To purchase a machine
Minimum Golf course Machinery
Bagaimana seorang konsultan boleh membantu
Rumput di Padang Bola
Amalan kultura padang bola
Menyiram di musim panas
Rekabentuk lanskap: apa dan kenapa
Rekabentuk Lanskap; macamana nak mula.
Follow me via Email
Enter your email address to follow this site and receive notifications by email.
Join 2,402 other followers
Rumput di padang bola Malaysia
Kita Kasi itu Rumput.
Pengetahuan Sedikit atau Silap?
Kenapa padang golf Malaysia lebih baik dari padang bolanya? Bhg 1
Sprinkler: di luar atau dalam padang?
Sod kawasan botak: Memperbaik atau Membazir?
Lockdown: Apa nak buat pada rumput anda.
The Top Ten List
Hias-atas Utk Atasi Air
Falsafah Penyelenggaraan Padang Golf
Who Pays My/Your Salary?
Visit Malaysian Golf 2020
Beza ‘Hollow’ & ‘Solid’ Tine
Maklumat yang terkandung di dalam laman web ini adalah di beri tanpa sebarang waranti atau gerenti, samada di lafazkan atau ditafsirkan. Saya tidak memikul sebarang tanggungjawab untuk sebarang risiko berkenaan kesesuaian atau ketepatan maklumat dalam laman web ini. Saya tidak akan, dalam sebarang keadaan, bertanggungjawab untuk sebarang kerosakkan secara khusus, tak langsung atau diakibatkan oleh tindakan yang diambil atau tidak diambil dengan bergantung atau berdasarkan kepada maklumat di dalam laman web ini.
The information in this web site is provided without warranty of any kind, either expressed or implied. I do not accept any responsibility for any risks concerning the suitability and accuracy of information in this site. I will in no event be liable for any special, indirect or consequential damages or any damages whatsoever, whether in an action of contract, negligence or other action, arising out of or in connection with reliance on or the use of any information in this site.
Pakar Rumput by Normas Yakin is licensed under a Creative Commons Attribution-NonCommercial-NoDerivatives 4.0 International License.
© Normas Yakin and Pakar Rumput, 2012. Unauthorized use and/or duplication of this material without express and written permission from this site's author and/or owner is strictly prohibited. Excerpts and links may be used, provided that full and clear credit is given to Normas Yakin and Pakar Rumput with appropriate and specific direction to the original content.
TUKANG KEBUN GLAMOR ATAU ORANG PALING PENTING DI PADANG GOLF?
“Hello, excuse me, you GM sini ke? Padang you cantik lah” kata seorang pemain golf kepada GM sebuah kelab ketika mereka terserempak di Golfer Terrace kelab tersebut. “Thank you” kata Encik GM “ini adalah kerana program pembangunan sumber manusia yang sedang giat di lakukan ketika ini. It is all a team effort”
“Team effort” adalah kata pujian yang paling sipi terkena kepada orang-orang yang menjaga padang golf. Orang-orang yang bekerja di waktu awal pagi, di akhir petang untuk menyiapkan padang golf untuk pemain golf.
Siapa mereka ini? Siapa orang yang bertanggungjawab memastikan rumput dipotong, membetulkan kerosakkan paip, menyembur racun, mengganti lubang pin, menukar tee marker, menyiram, membersihkan longkang, memotong pokok dan seribu satu macam kerja lagi di padang golf?
Siapa mereka ini? Siapa mereka yang namanya tidak di kenali, kulit hitam di bakar matahari, mata pedih kepanasan, bekerja dalam risiko terkena bola golf, terhidu racun, dengan memakai baju lusuh, berbau baja organic, kalau kayu golf hilang; orang pertama jadi suspek, bila bercakap dengan mereka; ada golfer guna isyarat tangan seolah mereka tak tahu bahasa?
Siapa mereka ini? Siapa mereka yang ada padang golf anggap penting, atau dianggap tak penting, yang mempunyai jabatan paling besar di sebuah kelab golf, yang boleh mengharumkan atau membusukkan nama sebuah kelab golf, yang boleh merosakkan alam sekitar dengan racun dan baja jika lalai, yang mempunyai kelulusan tinggi atau yang tiada kelulusan, yang mempunyai belanjawan hingga mencecah jutaan ringgit setahun atau yang tiada belanjawan rasmi?
Siapa mereka ini? Kadang-kadang di puji, selalu juga di keji?
Kata orang dulu-dulu; lain padang lain belalang, kata orang sekarang; lain padang, lain lah nama penjaga nya. Kadang-kadang, mereka di panggil Pengurus Padang Golf, kadang-kadang, Eksekutif Padang Golf, ada kelab yang memberi mereka nama tinggi seperti Pengarah Operasi Padang Golf atau nama biasa seperti Supervisor Padang Golf. Jarang-jarang mereka di panggil “Penguasa” (terjemahan dari perkataan Superintendent dari jabatan Polis). Saya ingin mencadangkan kita tetap dengan nama Superintenden (tanpa ‘t’ seperti dalam Bahasa Inggeris). Selain itu, jawatan Greenkeeper (bukan goalkeeper) dan Groundsman juga telah mula di perkenalkan.
Apa pun nama di beri, tugas hakiki mereka serupa. Menyediakan padang permainan golf sebaik mungkin menggunakan sumber-sumber yang di beri, dengan kebolehan yang ada untuk pemain golf di padang itu, dan menjaga pelaburan atau harta tuan punya padang.
Orang yang kerja kat padang golf kena boleh kerja luar dan dalam; keperluan utama jawatan ini ialah orang yang suka bekerja di luar pejabat, sama ada di dalam panas atau di bawah hujan. Di masa yang sama, seorang Superintenden masih perlu tahu membuat kerja pejabat sama seperti eksekutif atau pengurus lain. Mereka perlu tahu menggunakan komputer, menjaga akaun, membuat laporan, memberi alasan dan kerja-kerja pengurusan yang lain.
Ia juga adalah tugas yang melibatkan kombinasi sains dan seni; sains dari segi penjagaan dan seni dari segi penyampaian atau orang putih kata ‘presentation’. Belang-belang kat fairway tu bukan senang! Nak buat belang kiri ke kanan ke, kanan ke kiri atau terus dari tee ke green? Potong rough ikut arah jam ke lawan jam? Bila dan di mana kita nak letak pokok lanskap berwarna merah? Samada orang yang menjaga itu ada seni atau tidak yang membuatkan ada padang golf nampak buruk walau rough dia di tanam dengan pokok lanskap yang mahal, tapi padang lain nampak cantik walaupun rough dia sengaja tak di bela.
Nak kerja kat padang golf; kerja atas pun boleh, kerja bawah pun boleh; maksud saya, kadang-kadang kerja seperti seorang boss dan menjadi ketua, kadang-kadang, kerja macam seorang buruh dan sama-sama mencangkul. Perawakan lembut dan menarik kadang-kadang di perlukan kerana kerja di padang golf akan menyebabkan pekerja terpaksa berhadapan dengan VIP besar dan terkenal, tetapi perawakan keras dan lasak juga di perlukan bila berhadapan dengan pekerja buruh yang memerlukan pimpinan tegas. Kerja di bahagian hadapan pun boleh, kerja di bahagian belakang; pun boleh.
Sebuah padang golf 18 lubang boleh mempunyai mesin berjumlah hingga RM3 juta. Sebuah mesin fairway sahaja boleh berharga RM180,000. Oleh itu, orang yang menjaga padang golf perlu tahu asas bagaimana enjin dan mesin beroperasi. Secara idealnya, mereka boleh mengoperasikan semua mesin di dalam padang dan cukup berpengetahuan untuk berbincang dengan mekanik tentang memperbaiki enjin dan mesin.
Rumput dan pokok adalah tumbuhan hidup maka orang yang menjaga padang golf pelu mempunyai pengetahuan Agronomi. Dan di sebabkan rumput di tanam di atas tanah mereka juga perlu tahu cabang ilmu Sains Tanah supaya mereka tahu memilih, membeli dan mengaplikasi baja dan lain-lain kimia kepada tanah dan reaksi tanah kepada bahan itu. Sudah tentunya, bidang-bidang yang berkaitan dengan Sains Tanah dan Agronomi seperti Kimia dan Biologi juga perlu di ketahui. Campur dengan sedikit Patologi (penyakit) dan Entomologi (serangga) maka mereka susah nak kena tipu…
Ramai orang yang kerja kat padang golf tidak gemar bermain golf kerana setengah mereka berpendapat, setelah menghabiskan masa bekerja di padang golf, takkan masa riadah pun di padang golf jugak? Tetapi, pengetahuan undang-undang golf adalah penting untuk mereka, dan, lebih ramai pekerja yang pandai bermain golf dan semakin banyak tempat lain mereka boleh pergi, semakin baik untuk kelab golf mereka.
Sebagai ketua kepada jabatan yang mempunyai jumlah pekerja teramai; seorang Superintenden perlu juga tahu tentang hal-hal Sumber Manusia dan undang-undang yang berkaitan.
Jawatan Superintenden atau pekerja di padang golf tidak terhad kepada jantina lelaki sahaja. Terdapat juga beberapa orang Superintenden dan pekerja wanita di Malaysia yang, di sebabkan oleh jenis kerja yang lasak dan tekanan untuk membuktikan mereka sebaik lelaki, biasanya mempunyai ketahanan dan kekuatan mental yang lebih dari rakan sejawatnya.
Di negara-negara barat dan Australia, terdapat kelulusan khusus untuk seorang Superintenden dan  penjaga padang rumput yang lain. Di Malaysia, kebanyakkan Superintenden yang mempunyai kelulusan adalah dari bidang pertanian atau hortikultur. Tetapi ramai lagi Superintenden padang golf Malaysia yang mempunyai nilai pengetahuan dari pengalaman kerja bertahun-tahun yang sebanding dengan Superintenden luar negara yang di bawa masuk ke Malaysia.
Akan datang, bidang penjagaan akan menjadi lebih mencabar kerana: Pertama, bila dunia yang menjadi lebih kecil membenarkan lebih ramai pemain tempatan mengunjungi padang golf luar negara yang lebih baik penjagaannya akan mahukan taraf yang sama di padang golf di Malaysia. Kedua, kos bahan input seperti baja, racun dan mesin meningkat. Ketiga; nilai dan pengharapan yang lebih tinggi akan di berikan kepada alam sekitar dan bila di gabungkan perkara pertama dan kedua, maka penggunaan bahan kimia sewenang-wenang terpaksa di kurangkan dan latihan khusus terpaksa di beri kepada operator baja dan racun. Mesin khusus dan canggih pun kena beli jugak…
Tambahan pula, padang golf di masa akan datang akan terpaksa mengurangkan pengambilan pekerja asing dan menambah pekerja tempatan yang mempunyai pendidikan dan pendedahan yang lebih tinggi. Pendekatan berbeza, pemodenan dan penggunaan mesin yang lebih canggih dan lebih banyak akan diperlukan.
Pekerja padang golf kekadang kena mula kerja seawal 4 atau 5 pagi sebab orang yang main golf mungkin nak shot-gun start pada hari itu. Dah keluar rumah awal pagi, berpanas, berhujan, bila padang kena komplen baru orang nak kenal siapa kerja kat padang. Kalau padang cantik, ianya adalah ‘team effort’.
Untuk bekerja di padang golf, peningkatan pengetahuan adalah penting. Teknologi dan teknik sentiasa berevolusi. Persatuan Superintenden Padang Golf Malaysia atau GCSAM adalah persatuan yang berusaha untuk memperbaiki status pekerja padang golf umumnya dan Superintenden khususnya melalui memperbaiki pengetahuan dan menjalinkan hubungan baik dan networking di antara ahli sendiri. Ia menganjurkan kursus, seminar dan hari belajar yang terbuka kepada ahli dan bukan ahli.
Kesimpulannya; walaupun kerjanya lebih berbentuk fizikal, walaupun kerjanya lebih banyak di luar pejabat, walaupun kerjanya lasak, walaupun kita banyak jumpa VIP tapi diaorang yang jumpa kita di padang tak tegur kita (kecuali kalau tahun tu tahun pilihanraya), kerja di padang golf adalah kerja yang memuaskan. Mana nak cari kerja yang kombinasi di antara sains dan seni? Luar dan dalam? Atas dan bawah? Keras dan lembut? Depan dan belakang?
9 Responses to “Padang Golf”
November 5, 2011 at 7:12 pm
GCSAM patut memainkan peranan penting dalam menaiktrafkan jawatan Penguasa Padang……….itu jer komen
November 5, 2011 at 11:02 pm
Komen I pulak; Penguasa-penguasa padang patut menaiktarafkan GCSAM. Kita ada 200 padang golf tapi cuma ada 40 ahli dari golong Supt dan Asst.
December 6, 2011 at 11:36 am
sya berminat sekali untuk menjadi seorang superintendent golf,,,,
tahun 2012 saya udh selesai kuliah,saya mencari jurusan pertanian agronoteknologi,,sya sudah byk belajar masalah cra kerja n treniing di lapang golf di bali.
untuk itu sya berterima kasih atas ilmu .
December 6, 2011 at 10:49 pm
Sama-sama. Jika ada apa2 yang saya boleh bantu, saya akan cuba.
January 30, 2012 at 9:05 pm
Saya setuju benar sebab itulah semua penguasa padang perlu adakan pejumpaan yg kerap utk kepentingan bersama dan boleh bertukar-tukar pendapat.
May 14, 2012 at 5:05 pm
sy seorg Horticulturist, pendedahan lbh byk kpd pembinaan dan penyelenggaraan landskap, pembinaan dan peyelenggaraan padang bola dan2 padang biasa. Baru 2 ini sy ditawarkan untuk menguruskan membaikpulih/recontruct padang golf yg sy tidak mmpyai pengalaman. Dr google yg sy buat ia agak kompleks. Please advise..
May 14, 2012 at 11:16 pm
Tuan, memang kompleks. Saya ada 19 tahun pengalaman dan ia masih lagi kompleks. Tak boleh bayang kalau ia kepada orang yang tidak mempunyai pengalaman. Mesti over-budget.
Soalan tuan terlalu umum. Mungkin boleh email saya direct: mynormasATconsultant.com (gantikan AT dengan @).
September 12, 2013 at 5:53 pm
Salam tuan…saya seorang konsultan yg memberi pendedahan kepada pelajar2 ipta ilmu keusahawanan. .sudikan saudara menjadi salah seorang panel utk berkongsi ilmu dan membimbing mereka.
September 12, 2013 at 11:09 pm
Insya Allah boleh. Bergantung pada tarikh dan masa.
Leave a Reply Cancel reply
Enter your comment here...
Fill in your details below or click an icon to log in:
Email (required) (Address never made public)
You are commenting using your WordPress.com account. ( Log Out /  Change )
You are commenting using your Twitter account. ( Log Out /  Change )
You are commenting using your Facebook account. ( Log Out /  Change )
Notify me of new comments via email.
Notify me of new posts via email.
Create a website or blog at WordPress.com
Join 2,402 other followers
Already have a WordPress.com account? Log in now.